Source: https://www.riigiteataja.ee/akt/404052017021
Timestamp: 2020-08-15 17:02:51+00:00
Document Index: 6402806

Matched Legal Cases: ['§ 1', '§ 3', '§ 4', '§ 5', '§ 6', '§ 7', '§ 8', '§ 22', '§ 15', '§ 14', '§ 16', '§ 23', '§ 24', '§ 25', '§ 1', '§ 3', '§ 4', '§ 5', '§ 6', '§ 7', '§ 8']

Tugiisikuteenuse osutamise kord Kuusalu vallas – Riigi Teataja
Tugiisikuteenuse osutamise kord Kuusalu vallas
Tugiisikuteenuse osutamise kord Kuusalu vallas - sisukord
§ 1 Tugiisikuteenuse kirjeldus ja nõuded teenuse osutajale
§ 3 Teenuse osutajale esitatavad nõuded
§ 4 Teenuse taotlemine ja määramine
§ 5 Teenuse finantseerimine
§ 6 Teenuse osutamise lepingu sõlmimine, muutmine ja lõpetamine
§ 7 Aruandlus, arvestus ja järelevalve
§ 8 Vaide esitamine
RT IV, 04.05.2017, 21
Vastu võetud 03.05.2017 nr 9
Määrus kehtestatakse kohaliku omavalitsuse korralduse seaduse § 22 lõike 1 punkti 5, sotsiaalseadustiku üldosa seaduse § 15 p 2, sotsiaalhoolekande seaduse § 14, § 16, § 23 lõike 1-3, § 24 ja § 25 alusel.
§ 1. Tugiisikuteenuse kirjeldus ja nõuded teenuse osutajale
(1) Tugiisikuteenus on kohaliku omavalitsuse üksuse korraldatav sotsiaalteenus, mille eesmärk on iseseisva toimetuleku toetamine olukordades, kus isik vajab sotsiaalsete, majanduslike, psühholoogiliste või tervislike probleemide tõttu oma kohustuste täitmisel ja õiguste teostamisel olulisel määral kõrvalabi, mis seisneb juhendamises, motiveerimises ning isiku suurema iseseisvuse ja omavastutuse võime arendamises.
(3) Lapsele tugiisikuteenuse osutamise eesmärk on koostöös last kasvatava isikuga lapse arengu toetamine, sealhulgas vajaduse korral puudega lapse puhul hooldustoimingute sooritamine. Tugiisik abistab last arendavates tegevustes, juhendab ja motiveerib igapäevaelus toime tulema, abistab suhtlemisel.
11) lastekaitsespetsialisti teavitamine lapsega toimuvatest muudatustest.
5) vajadusel isiku saatmine spetsialistide vastuvõttudel või muudel kohtumistel ja üritustel;
6) isiku toetamine suhtlemisel pereliikmetega ja tugivõrgustikuga, sealhulgas toetamine suhete loomisel ja säilitamisel;
10) sotsiaaltöötajate teavitamine isikuga toimuvatest muudatustest.
(6) Tugiisikul on õigus keelduda isiku või perekonnaliikmetega suhtlemisest ja ajutiselt teenuse osutamisest kui isik või pereliikmed on alkoholi- või narkojoobes, samuti kui isik või pereliikmed on agressiivsed või muul viisil ohtlikud.
(1) Tugiisikuteenust on õigustaotleda rahvastikuregistri andmetel Kuusalu vallas elavatel isikutel või peredel.
(2) Teenus määratakse:
1) raske ja sügava puudega lapsele toimetuleku tagamiseks;
3) lapsevanemale või lapse hooldajale, kes vajab abi lapse eest hoolitsemisel;
4) täisealisele sotsiaalsete, majanduslike, psühholoogiliste või tervislike probleemidega inimesele toimetuleku tagamiseks;
5) töötutele töölesaamise toetamiseks;
6) isikule, kes vajab abi kinnipidamiskohast vabanemise järgselt.
(3) Alaealisele teenuse saajale osutatakse teenust tema seadusliku esindaja nõusolekul ning arvestatakse vähemalt 10-aastase lapse soovi.
§ 3. Teenuse osutajale esitatavad nõuded
(1) Teenuse osutaja on nõuetele vastav füüsiline isik või füüsilisest isikust ettevõtja või juriidiline isik (edaspidi tugiisik), kellelt tellitakse teenust vastavalt kokkulepitud tingimustele.
(2) Teenuse vahetu osutaja lähtub oma töös sotsiaalala töötaja eetikakoodeksist, teenuse saaja erivajadustest ning lepingus kokkulepitud tegevustest.
(3) Vahetult tugiisikuteenust osutav isik (tugiisik) peab vastama järgmistele nõuetele:
1) peab olema täisealine täieliku teovõimega füüsiline isik;
2) on läbinud tugiisiku tööks vajaliku koolituse või on oma isikuomaduste ja võimete poolest sobiv (elu- ja töökogemused, teadmised, füüsiline ja vaimne tervis);
3) ei ole karistusregistrisse kantud ja tema suhtes ei ole alustatud kriminaalmenetlust;
5) ei ela samas eluruumis teenuse saajaga;
§ 4. Teenuse taotlemine ja määramine
(1) Teenuse saamiseks esitab teenuse soovija vallavalitsusele vastavasisulise avalduse koos teenuse vajadust tõendavate dokumentidega. Teenuse taotlusele tuleb lisada:
2) koopia rehabilitatsiooniplaanist.
(2) Ettepaneku teenuse osutamiseks võib esitada ka lastekaitsespetsialist või haridusasutuse juhtkond, millises laps õpib/viibib. Erandjuhul otsustab vallavalitsuse hoolekandespetsialist/lastekaitsespetsialist (spetsialist) teenuse osutamise vajaduse ilma isiku nõusolekuta (kui peres ilmnevad selged märgid, et lapse/laste heaolu ei ole tagatud ja/või täiskasvanud pereliikmete igapäevaelus hakkama saamine on halvenenud nii, et peret ohustab elukohast ja sissetulekust ilma jäämine).
(3) Teenust osutatakse ja tugiisik määratakse vallavalitsuse korraldusega hiljemalt 10 tööpäeva jooksul avalduse esitamisest. Juhul, kui otsuse tegemiseks on vajalik pikem tähtaeg, informeerib spetsialist sellest taotlejat kirjalikult.
(4) Teenuse vajaduse ja mahu väljaselgitamiseks viib spetsialist esitatud taotluse alusel läbi teenuse vajaduse ja mahu sh isiku kõrvalabi vajaduse määra hindamise. Hindamise tulemusena koostatakse juhtumiplaan.
(5) Hindamiseks kasutatakse esitatud dokumente ja klienditöö käigus kogunenud teavet (kodukülastused, vaatlus lasteasutuses, kirjalik info erinevatelt ametkondadelt jmt).
(6) Teenuse sisu, osutamise sagedus ja kestus on isiku vajadustest sõltuvalt erinev. Vajalikud teenused või tegevused, nende osutamise maht ja kestvus määratakse kindlaks enne teenuse osutamise alustamist teenuse saaja (vajadusel tema seadusliku esindaja), tugiisiku ja vallavalitsuse vahel sõlmitavas lepingus.
(7) Teenust osutatakse vastavalt vajadusele teenuse saaja juures kodus ja/või väljaspool kodu. Teenuse osutamise koht lepitakse kokku teenuse osapoolte vahel sõlmitavas lepingus.
(8) Teenuse saajal on õigus enne teenuse saamist kohtuda omavahelise sobivuse hindamiseks tugiisikuga, kes teenust osutama hakkab.
(9) Teenuse saamiseks esitatud avaldust ei rahuldata, kui teenuse osutamine ei ole põhjendatud. Võimalusel soovitab spetsialist isiku toetamiseks teisi sotsiaalteenuseid.
(10) Otsus teenuse määramisest keeldumise kohta tehakse teenuse taotlejale teatavaks kirjalikus vormis viie tööpäeva jooksul, arvates otsuse tegemise päevast.
(11) Teenuse saajat ja tema pereliikmeid puudutavaid andmeid ning muid teenuse osutamisega seotud informatsiooni kasutatakse ainult teenuse eesmärkidest lähtuvalt ja osapoolte huvides.
§ 5. Teenuse finantseerimine
(1) Teenuse osutamise kulud kaetakse vallaeelarvest või vallaeelarvesse laekuvatest sihtotstarbelistest vahenditest vastavalt sõlmitud töövõtu ja/või käsunduslepingule või teenuse osutaja poolt esitatud arvele.
§ 6. Teenuse osutamise lepingu sõlmimine, muutmine ja lõpetamine
(1) Teenuse osutamise aluseks on vallavalitsuse, teenuse saaja või tema seadusliku esindaja ja tugiisiku vahel sõlmitud kirjalik kolmepoolne leping.
(2) Lepingusse märgitakse isikule teenuse osutamise periood, maht, teenuse sisu, teenuse osutamise koht ning teenuse eest tasumise kord.
(3) Teenuse osutamise leping sõlmitakse tähtajaliselt kuni eelarveaasta lõpuni.
(4) Lepingut saab muuta poolte kokkuleppel.
(5) Lepingu ennetähtaegse lõpetamise sooviavaldus koos põhjendusega esitatakse teenuse saaja või osutaja poolt vallavalitsusele, kes teeb põhjendatud juhul otsuse teenuse lõpetamise kohta. Vallavalitsus edastab otsuse teenuse lõpetamise kohta kirjalikult teenuse saajale ja osutajale.
(6) Teenuse osutamine lõpetatakse vallavalitsuse korraldusega:
2) teenuse saaja või osutaja avalduse alusel;
3) teenuse saaja või osutaja surma korral;
4) teenust osutava juriidilise isiku likvideerimise korral;
5) teenuse saaja teise omavalitsusse elama asumisel;
6) teenuse saaja poolt teenuse saamiseks teadlikult valeandmete esitamisel;
§ 7. Aruandlus, arvestus ja järelevalve
(1) Tugiisik on kohustatud esitama spetsialistile töötundide arvestuse ja sisulise aruande hiljemalt teenuse osutamisele järgneva kuu 5. kuupäevaks. Kui teenuse osutamise koht on haridusasutus, kus teenust saav isik õpib, siis on tugiisik kohustatud igakuiselt esitama ainult töötundide arvestuse aruande.
(2) Tugiisik on kohustatud kord kvartalis esitama spetsialistile kirjaliku ülevaate teenuse saaja toimetulekust ning ühiselt saavutatud eesmärgist/tulemustest.
(3) Teenuse korraldamise ja teenuse üle arvestuse pidamise eest vastutab vallavalitsuse spetsialist.
(4) Järelevalvet tugiisikuteenuse osutamise üle teostab sotsiaalvaldkonna abivallavanem või tema asendaja.
§ 8. Vaide esitamine
Tugiisikuteenuse seadmisest keeldumisega seotud vaie esitatakse Kuusalu Vallavalitsuse kaudu Harju maavanemale haldusmenetluse seaduses sätestatud korras 30 päeva jooksul, arvates korraldusest teadasaamise päevast või päevast, millal oleks pidanud korraldusest teada saama või esitatakse kaebus Tallinna Halduskohtule halduskohtumenetluse seadustikus sätestatud korras 30 päeva jooksul, korralduse teatavakstegemisest arvates.
(1) Kuusalu Vallavalitsusel viia määruse jõustumise hetkel kehtivad tugiisikuteenuse lepingud käesoleva määrusega kooskõlla.